User:Pnkjbindaas97

'पंकज बिंदास (जन्म-18अगस्त 1997)एक कवि,लेखक और चिंतक के रूप में पंकज बिंदास साहित्यिक गतिविधियों में संलग्न हैं, बचपन से ही इन्हें कविता के प्रति प्रेम था, नतीजतन कविताओं की रचना का सिलसिला शुरू हुआ और फिर थमने का नाम न लिया। विभिन्न साहित्यिक पत्र-पत्रिकाओं में इनकी रचनाएं छपती रहती हैं। डिजिटल दौर में विभिन्न सोशल मीडिया साइट्स पर इनकी कविताएं विजुअल फॉर्म में सुनी और पढ़ी जा सकती है।

प्रारंभिक जीवन और शिक्षा- पंकज बिंदास का मूल नाम पंकज सिंह नेगी है, उत्तराखंड राज्य के रुद्रप्रयाग जनपद में अलकनंदा और मंदाकिनी नदियों के मध्य भगवान कार्तिकेय और माँ नैणी देवी के आंचल में स्थित आगर गांव में रक्षाबंधन के दिन अत्यंत साधारण परिवार में इनका जन्म हुआ। इनके पिताजी श्री जसपाल सिंह नेगी अति सरल, मृदुभाषी और आध्यात्मिक प्रवृत्ति के व्यक्ति हैं तथा माता श्रीमती छोटी देवी सकुशल, स्वाभिमानी गृहिणी हैं। पंकज बिंदास की प्राथमिक शिक्षा गांव के सरकारी प्राइमरी स्कूल में हुई, तत्पश्चात मिडिल तक की शिक्षा राजकीय इंटर कॉलेज घिमतोली से प्राप्त की। आगे की शिक्षा हिमवंत कवि चंद्रकुंवर बर्त्वाल महाविद्यालय नागनाथ पोखरी,श्रीदेव सुमन विश्वविद्यालय बादशाहीथौल टिहरी गढ़वाल, हेमवती नंदन बहुगुणा केंद्रीय विश्वविद्यालय श्रीनगर गढ़वाल तथा उत्तराखंड मुक्त विश्वविद्यालय हल्द्वानी से प्राप्त की।

साहित्यिक जीवन-''' इन्हें कवि-हृदय विरासत में मिला था, दादाजी स्व.रणजीत सिंह नेगी लोकगीत गाया करते थे,दूसरे दादा स्व.दानसिंह नेगी भजन गाया करते थे,ताऊ जी स्व.दलवीर सिंह नेगी संगीत और संस्कृत के बड़े जानकार एवं अत्यंत रचनात्मक थे। ऐसे अनुकूल माहौल में बच्चे का रचनात्मक हृदय खूब विकसित हुआ, दस वर्ष की उम्र में ही अपने छोटे भाई शिवम और उसके दोस्त दीपक को पढ़ाना शुरू किया, पढ़ाते-पढ़ाते यकायक ऐसा ख्याल आया कि क्यों न अपना खुद का पाठ्यक्रम तैयार किया जाए और वही पढ़ाया जाए, पाठ्यक्रम तैयार किया गया- हिंदी के पाठ्यक्रम में यह तय हुआ कि पंकज बिंदास खुद की कविताओं और कहानियों को पढ़ाएगा। पाठ्यक्रम तैयार करने के जुनून ने दर्जनों कविताओं और कहानियों को जन्म दिया, पाठ्यक्रम बना और समाप्त भी हो गया लेकिन कविताओं की रचना का सिलसिला नहीं रुका,यह आज भी जारी है। कविता-कहानियों के अतिरिक्त नाटक विधा में भी इनकी रुचि प्रबल है, बचपन में नाटकों के मंचन के लिए ए.सी.पी.(आगर छन्ना पार्टी) का गठन किया, इसके अंतर्गत रामलीला और पांडव लीला का मंचन अनेक बार किया गया। स्कूली शिक्षा पूर्ण होने के पश्चात उच्च शिक्षा के लिए जब हेमवती नंदन बहुगुणा केंद्रीय विश्वविद्यालय श्रीनगर गए तो वहाँ राकेश जिर्वाण 'हंस' और मोहित नेगी 'मुंतज़िर' के संपर्क में आए,इन दोनों का ही पंकज बिंदास पर गहरा प्रभाव पड़ा। दो कवि मित्रों के संपर्क में आने पर लिपिबद्ध कविताओं को मौखिक रूप मिलने लगा, श्रीनगर गढ़वाल में अनेक साहित्यिक मंचों से कविता-पाठ करने का अवसर मिला। कोरोना विभीषिका के बाद अनेक वर्चुअल साहित्यिक मंचों से जुड़े, विभिन्न साहित्यिक मंचों ने पंकज बिंदास के साथ साझा संकलन का प्रकाशन किया, जिनमें- माँ.. ज़िंदगी मेरी, सुलगते अल्फ़ाज़, आओ अब गांव लौट चलें तथा राम जी से राम-राम प्रमुख हैं।

साहित्यिक सम्मान- हिंदी गौरव सम्मान, अभ्युदय लेखक सम्मान, प्रेम सुधा पहल सम्मान, शब्द प्रतिभा बहुक्षेत्रीय सम्मान,कविघोष रत्न सम्मान, उत्तम सृजन सम्मान, श्रेष्ठ काव्य पथिक सम्मानित, साहित्य गौरव सम्मान, देवभूमि उत्तराखंड साहित्य सम्मान, विश्व हिंदी दिवस सम्मान 2024, उत्तराखंड साहित्य साधक सम्मान, राब्ता काव्य शिरोमणि सम्मान, अर्धनारीश्वर सम्मान,उन्नत लेखन सम्मान, श्रेष्ठ साहित्यकार सम्मान, महिला शक्ति काव्य रत्न सम्मान,राजा राम सम्मान, राम लला सम्मान, नववर्ष कवि सम्मान 2024।

व्यक्तिगत जीवन- जनवरी 2021 से माननीय उत्तराखंड मुख्यमंत्री हेल्पलाइन में कार्यरत हैं, व्यक्तिगत रूप से एकांत रहना पसंद करते हैं, बहुत अधिक दोस्त बनाने से बचते हैं। हिंदी साहित्य के अतिरिक्त दर्शनशास्त्र में इनकी बहुत रुचि है।